pythainlp/thaigov-v2-corpus-22032023 huggingface dataset:
วันจันทร์ที่ 23 มกราคม 2566
รัฐมนตรีว่าการกระทรวงคมนาคมสั่งการกรมเจ้าท่าเร่งตรวจสอบ แก้ไข และเยียวยาเหตุเรือบรรทุกน้ำมันระเบิดและเกิดเพลิงไหม้ในอู่ซ่อมเรือที่จังหวัดสมุทรสงคราม (ฉบับที่ 3)
...
รัฐมนตรีว่าการกระทรวงคมนาคมสั่งการกรมเจ้าท่าเร่งตรวจสอบ แก้ไข และเยียวยาเหตุเรือบรรทุกน้ำมันระเบิดและเกิดเพลิงไหม้ในอู่ซ่อมเรือที่จังหวัดสมุทรสงคราม (ฉบับที่ 3)
จากเหตุการณ์เรือสมูธซี 22 หมายเลขทะเบียนเรือ 620000791 ระเบิดและเกิดเพลิงไหม้ เมื่อวันที่ 17 มกราคม 2566 เวลา 09.25 น. ขณะจอดรอทำการซ่อมแซม บริเวณท่าเทียบเรือบริษัท รวมมิตรด็อคยาร์ด จำกัด ตำบลแหลมใหญ่ อำเภอเมือง จังหวัดสมุทรสงคราม ทำให้มีผู้ได้รับบาดเจ็บ 4 ราย เสียชีวิต 8 ราย บ้านเรือนของประชาชนได้รับผลกระทบประมาณ 130 หลังคาเรือน นายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้สั่งการให้กรมเจ้าท่า (จท.) จัดเจ้าหน้าที่เร่งสำรวจและตรวจสอบร่วมกับหน่วยงานท้องถิ่น เพื่อเยียวยาให้กับผู้ที่ได้รับผลกระทบจากเหตุการณ์ดังกล่าว
นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า เปิดเผยว่า ได้มอบให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย จัดเจ้าหน้าที่ จท. สำรวจและตรวจสอบผู้ที่ได้รับผลกระทบร่วมกับหน่วยงานที่เกี่ยวข้องและหน่วยงานท้องถิ่น พร้อมทั้งประสานงานกับบริษัท รวมมิตรด็อคยาร์ด จำกัด เยียวยาผู้ที่ได้รับผลกระทบ และเร่งเก็บกู้ชิ้นส่วนของเรือที่ตกลงในแม่น้ำ พร้อมกับวางทุ่นเครื่องหมายเป็นจุดสังเกต เพื่อความปลอดภัยในการเดินเรือ พร้อมกันนี้ จท. ได้ออกประกาศที่ 2/2566 ลงวันที่ 17 มกราคม 2566 ห้ามไม่ให้เรือเดินเข้าใกล้เรือสมูธซี 22 ในระยะ 200 เมตร เพื่อความปลอดภัย และแต่งตั้งคณะกรรมการตรวจสอบข้อเท็จจริง โดยมี ผู้อำนวยการสำนักงานเจ้าท่าภูมิภาคที่ 3 เจ้าพนักงานตรวจท่า เจ้าพนักงานตรวจเรือ นิติกรจากสำนักงานเจ้าท่าภูมิภาคสาขาสมุทรสงคราม ผู้เชี่ยวชาญจากบริษัท พี.เอส.พี สเปเชียลตี้ส์ จำกัด บริษัท เชลล์แห่งประเทศไทย จำกัด และบริษัท พีทีจี เอ็นเนอยี จำกัด ร่วมตรวจสอบข้อเท็จจริง และวางแนวทางการป้องกันไม่ให้เกิดเหตุซ้ำ
ทั้งนี้ บริษัท รวมมิตรด็อคยาร์ด จำกัด ได้เยียวยาให้กับผู้ที่ได้รับผลกระทบด้วยการมอบเงิน จำนวน 132,000 บาท ให้กับโรงเรียนวัดศรัทธาธรรม สำหรับใช้ซ่อมแซมอาคารที่ได้รับความเสียหายให้สามารถจัดการเรียนการสอนต่อไปได้ โดยอยู่ระหว่างการร่วมกับองค์กรปกครองส่วนท้องถิ่นที่เกิดเหตุสำรวจความเสียหายของชาวบ้านที่ได้รับผลกระทบ และจะเร่งเก็บกู้ชิ้นส่วนเรือในแม่น้ำให้แล้วเสร็จโดยเร็ว เพื่อความปลอดภัยในการเดินเรือและบรรเทาความเดือดร้อนของประชาชน สำหรับสาเหตุของการระเบิดและเกิดเพลิงไหม้อยู่ระหว่างการสอบสวน ซึ่ง จท. จะรายงานให้ทราบต่อไป
วันจันทร์ที่ 23 มกราคม 2566
รมว.ชัยวุฒิ เยี่ยมสถานีเรดาร์ตรวจอากาศสุราษฎร์ธานี
รมว.ชัยวุฒิ เยี่ยมสถานีเรดาร์ตรวจอากาศสุราษฎร์ธานี
วันนี้ (23 มกราคม 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมคณะ ตรวจเยี่ยมการดำเนินงานของสถานีเรดาร์ตรวจอากาศ สุราษฎร์ธานีอุตุนิยมวิทยา เพื่อติดตามการดำเนินการตรวจสอบอากาศชั้นบนจากสถานีเรดาร์ การแสดงผลผ่านหน้าจอระบบอัตโนมัติ รวมถึงการขึ้นไปตรวจสอบเรดาร์บนชั้น 9 ของสถานี โดยมี ดร.ชมภารี ชมภูรัตน์ อธิบดีกรมอุตุนิยมวิทยา ข้าราชการ และเจ้าหน้าที่กรมอุตุนิยมวิทยา ร่วมให้การต้อนรับ
__________________
วันจันทร์ที่ 23 มกราคม 2566
23/01/2566
​โฆษกรัฐบาลเผยฯ พระราชบัญญัติกำหนดระยะเวลาดำเนินงานในกระบวนการยุติธรรม พ.ศ. 2565 มีผลบังคับใช้แล้ววันนี้
ให้ประชาชนมีคุณภาพชีวิต ได้รับความยุติธรรมไม่ล่าช้า ตรวจสอบความคืบหน้าได้
วันนี้ (23 มกราคม 2566)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า พระราชบัญญัติกำหนดระยะเวลาดำเนินงานในกระบวนการยุติธรรม พ.ศ. 2565 มีผลบังคับใช้แล้ววันนี้ (23 มกราคม 2566) ให้กำหนดระยะเวลาดำเนินงานในกระบวนการยุติธรรมทุกขั้นตอนให้ชัดเจน ประชาชนได้รับความยุติธรรมโดยไม่ล่าช้า สามารถตรวจสอบความคืบหน้าการทำงานของหน่วยงานในกระบวนการยุติธรรมได้
โฆษกประจำสำนักนายกรัฐมนตรีเปิดเผยว่า พระราชบัญญัติดังกล่าวสอดคล้องกับ 1 ใน 6 ด้านของยุทธศาสตร์ชาติ ด้านการปรับสมดุลและพัฒนาระบบการบริหารจัดการภาครัฐ และแผนการปฏิรูปประเทศ ซึ่งพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ให้แนวทางไว้
โดยการดำเนินการตามแผนปฏิรูปประเทศด้านกระบวนการยุติธรรมมีขั้นตอนการดำเนินการตามแผนปฏิรูปเพื่อกำหนดระยะเวลาการดำเนินงานในทุกขั้นตอนของกระบวนการยุติธรรมที่ชัดเจน 1. มีกฎหมายที่กำหนดให้หน่วยงานในกระบวนการยุติธรรมกำหนดระยะเวลาดำเนินงานในทุกขั้นตอน และ 2. กำหนดให้หน่วยงานในกระบวนการยุติธรรมสร้างระบบการตรวจสอบหรือแจ้งความคืบหน้าให้ประชาชนตรวจสอบว่าเรื่องที่ใช้บริการหรือเกี่ยวข้องดำเนินงานไปถึงขั้นตอนใด (Tracking / Notification System)
นอกจากนี้ การตราพระราชบัญญัติดังกล่าวยังเป็นไปเพื่อช่วยลดขั้นตอนและความยุ่งยากซับซ้อน และเป็นกลไกให้ประชาชนสามารถติดตามความคืบหน้าของคดีได้โดยสะดวกและรวดเร็ว รวมทั้งยังมีกลไกช่วยเหลือประชาชนผู้ขาดแคลนทุนทรัพย์ให้เข้าถึงกระบวนการยุติธรรมได้ ซึ่งจะเป็นการลดภาระ และอุปสรรคต่อประชาชน พร้อมทั้งนำเทคโนโลยีมาใช้ในการจัดระบบติดตาม ตรวจสอบ และแจ้งความคืบหน้าเพื่อให้ผู้มีส่วนเกี่ยวข้องทราบ ซึ่งหน่วยงานในกระบวนการยุติธรรมที่มีหน้าที่และอำนาจดำเนินงานในกระบวนการยุติธรรม ได้แก่ กระทรวงกลาโหม กระทรวงมหาดไทย กระทรวงยุติธรรม สำนักงานตำรวจแห่งชาติ สำนักงานป้องกันและปราบปรามการฟอกเงิน สำนักงานคณะกรรมการป้องกันและปราบปรามการทุจริตในภาครัฐ คณะกรรมการการเลือกตั้ง คณะกรรมการป้องกันและปราบปรามการทุจริตแห่งชาติ ศาล (ศาลยุติธรรม ศาลปกครอง ศาลทหาร ศาลรัฐธรรมนูญ) องค์กรอัยการ และหน่วยงานในกระบวนการยุติธรรมอื่นตามที่กำหนดในพระราชกฤษฎีกา
“รัฐบาลยึดมั่นให้เกิดสังคมที่สงบสุข เป็นธรรม ขจัดความเหลื่อมล้ำ ให้ประชาชนมีคุณภาพชีวิตที่ดี จึงเดินหน้าผลักดันกฎหมายเพื่อการปฏิรูปประเทศ สร้างความเป็นธรรมในสังคม โดยพระราชบัญญัติกำหนดระยะเวลาดำเนินงานในกระบวนการยุติธรรม พ.ศ. 2565 เป็น 1 ในกฎหมาย 5 ฉบับที่รัฐบาลผลักดันจนเป็นผลสำเร็จ เพื่อให้ประชาชนได้รับความเป็นธรรมโดยไม่ล่าช้า สร้างความเชื่อมั่นของประชาชนต่อกระบวนการยุติธรรม ลดความเหลื่อมล้ำทางสังคม และยกระดับมาตรฐานกฎหมายไทยตามมาตรฐานสากล” นายอนุชาฯ กล่าว
วันจันทร์ที่ 23 มกราคม 2566
23/01/2566
​พลเอก ประวิตร ฯ รองนายกรัฐมนตรี มอบนโยบายขับเคลื่อนราชการภูมิภาค ย้ำน้อมนำพระราชปณิธานพระเจ้าอยู่หัว มุ่งแก้ปัญหาสำคัญ ยึดพื้นที่และประชาชนเป็นหลัก
​พลเอก ประวิตร ฯ รองนายกรัฐมนตรี มอบนโยบายขับเคลื่อนราชการภูมิภาค ย้ำน้อมนำพระราชปณิธานพระเจ้าอยู่หัว มุ่งแก้ปัญหาสำคัญ ยึดพื้นที่และประชาชนเป็นหลัก
วันนี้ (23 มกราคม 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมมอบนโยบายการปฏิบัติราชการในภูมิภาคเขต 1, 7, 13 และ 16 ครอบคลุม 17 จังหวัดในพื้นที่ภาคเหนือตอนบน ภาคตะวันออกเฉียงเหนือตอนล่าง ภาคกลางและภาคใต้ ร่วมกับส่วนราชการต่างๆ ณ ห้องประชุม สป. สำนักงานปลัดกระทรวงกลาโหม ถนนศรีสมาน อำเภอปากเกร็ด จังหวัดนนทบุรี
พลเอก ประวิตร ฯ ได้มอบนโยบายการกำกับและติดตามการปฏิบัติราชการในภูมิภาค ประจำปี 2566 โดยมุ่งความห่วงใยของรัฐบาลต่อประชาชนอย่างทั่วถึง โดยไม่เลือกปฏิบัติ กำชับให้ความสำคัญการขับเคลื่อนปัญหาสำคัญเร่งด่วนที่เป็นความเดือดร้อนของประชาชนระดับพื้นที่ ให้ทันต่อสถานการณ์ โดยน้อมนำแนวทางตามพระราชปณิธานพระบาทสมเด็จพระเจ้าอยู่หัว เช่น การแก้ปัญหาความยากจน การบุกรุกที่สาธารณะ การรับมือกับภัยแล้งและอุทกภัย ปัญหาแรงงานและประมงผิดกฎหมาย ปัญหาหมอกควันและไฟป่า ปัญหา จชต. และปัญหาสำคัญ ซึ่งบางกรณีไม่สามารถแก้ปัญหาได้เองระดับจังหวัด โดยให้ขับเคลื่อนพื้นที่ตามแผนพัฒนาเศรษฐกิจและสังคมแห่งชาติ ฉบับที่ 13
พร้อมทั้งเน้นย้ำนโยบายสำคัญที่ให้น้ำหนักกับสนับสนุนส่งเสริมการดำเนินงานตามปรัชญาของเศรษฐกิจพอเพียง การพัฒนาที่บูรณาการยึดพื้นที่และประชาชนเป็นหลัก มุ่งส่งเสริมการพัฒนาแหล่งน้ำชุมชน และที่ดินทำกิน การส่งเสริมการศึกษาและภูมิปัญญาท้องถิ่น การส่งเสริมการเกษตร อาชีพและพัฒนายกระดับคุณภาพชีวิตประชาชน
นอกจากนี้ รองนายกรัฐมนตรียังได้ย้ำขอโดยให้บูรณาการและพัฒนาระบบฐานข้อมูลดิจิทัลในคราวเดียวกัน เพื่อเป็นฐานข้อมูลขนาดใหญ่ สำหรับการบริหารจัดการประเทศที่มุ่งยกระดับคุณภาพชีวิตประชาชนของในภาพรวม ทั้งนี้ ขอให้ติดตามกำกับการใช้งบประมาณ ซึ่งเป็นงบกลางให้เป็นไปตามแผนงานและโปร่งใส
วันจันทร์ที่ 23 มกราคม 2566
​สำนักงานปลัดกระทรวงกลาโหมรวมใจสวดมนต์ถวายพระพรเจ้าฟ้าพัชรกิติยาภาฯ
...
(22 มกราคม 2566 เวลา 18.00 น.) พลเอก นุชิต ศรีบุญส่ง รองปลัดกระทรวงกลาโหม พร้อมด้วย สมาคมภริยาข้าราชการสำนักงานปลัดกระทรวงกลาโหม เป็นประธานในพิธีเจริญพระพุทธมนต์ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พระอุโบสถ วัดชินวราราม วรวิหาร จังหวัดปทุมธานี โดยได้นำกำลังพลและครอบครัว พร้อมพุทธศาสนิกชนน้อมใจกันสวดมนต์บูชาธรรม อธิษฐานจิต ถวายพระพรชัยมงคลด้วยความจงรักภักดีขอให้พระองค์ทรงหายจากอาการพระประชวรโดยเร็วและทรงมีพระพลานามัยสมบูรณ์ ทรงสถิตเป็นมิ่งขวัญของพสกนิกรชาวไทยตลอดกาลนิรันดร์
วันจันทร์ที่ 23 มกราคม 2566
23/01/2566
โฆษกรัฐบาลเผย นายกฯ ชื่นชมความสำเร็จ วิว กุลวุฒิ แชมป์ชายเดี่ยว YONEX-SUNRISE India Open 2023 และชื่นชมนักแบดมินตันไทย ทุกคนโชว์ฟอร์มได้อย่างเต็มที่ เห็นความมุ่งมั่นตั้งใจ
โฆษกรัฐบาลเผย นายกฯ ชื่นชมความสำเร็จ วิว กุลวุฒิ แชมป์ชายเดี่ยว YONEX-SUNRISE India Open 2023 และชื่นชมนักแบดมินตันไทย ทุกคนโชว์ฟอร์มได้อย่างเต็มที่ เห็นความมุ่งมั่นตั้งใจของนักกีฬาทุกคน
วันที่ (23 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมชัยชนะนักกีฬาแบดมินตันไทย วิว กุลวุฒิ แชมป์ชายเดี่ยว ในการแข่งขันแบดมินตันระดับเวิลด์ทัวร์ 750 รายการ “โยเน็กซ์ ซันไรส์ อินเดีย โอเพ่น 2023” (YONEX-SUNRISE India Open 2023) สนาม เค.ดี. จาดาฟ อินดอร์ ฮอลล์ กรุงนิวเดลี ประเทศอินเดีย
โฆษกประจำสำนักนายกรัฐมนตรี กล่าวว่า ในรอบชิงชนะเลิศ โยเน็กซ์ ซันไรส์ อินเดีย โอเพ่น 2023 ประเภทชายเดี่ยว “วิว” กุลวุฒิ วิทิตศานต์ นักแบดมินตันไทยมือ 8 ของโลก ซึ่งนครั้งนี้ ทำให้แฟนกีฬาชาวไทยประทับใจ สามารถเอาชนะวิกเตอร์ อักเซลเซน นักตบลูกขนไก่มือ 1 ของโลกชาวเดนมาร์ก ได้สำเร็จได้ครองแชมป์ชายเดี่ยวในรายการนี้
โฆษกประจำสำนักนายกรัฐมนตรีกล่าวเพิ่มเติมว่า นักกีฬาแบดมินตันของไทย มีศักยภาพมากขึ้นอย่างต่อเนื่อง สร้างสีสัน และความประทับใจให้แฟนกีฬาชาวไทยได้อย่างมาก ต้องชื่นชมความมุ่งมั่นของนักกีฬาทุกคน และผู้มีส่วนเกี่ยวข้องทุกท่าน
“นายกรัฐมนตรีชื่นชม วิว กุลวุฒิ ที่คว้าชัยชนะเป็นความภูมิใจให้แฟนกีฬาชาวไทย รวมทั้งชื่นชมนักกีฬาทุกคนที่ร่วมเข้าแข่งขันสร้างชื่อเสียง โชว์ศักยภาพของกีฬาแบดมินตันไทยในเวทีระดับโลก เห็นถึงความตั้งใจและความพยายามของทุกคน และขอบคุณผู้ฝึกสอน ผู้มีส่วนเกี่ยวข้องทุกคน” นายอนุชาฯ กล่าว
วันจันทร์ที่ 23 มกราคม 2566
23/01/2566
รมว.สุชาติ เปิดอาคารสำนักงานจัดหางาน จ.นครปฐม แห่งใหม่ รองรับบริการประชาชนทุกกลุ่มเป้าหมาย
รมว.สุชาติ เปิดอาคารสำนักงานจัดหางาน จ.นครปฐม แห่งใหม่ รองรับบริการประชาชนทุกกลุ่มเป้าหมาย
วันที่23มกราคม2566นายสุชาติชมกลิ่นรัฐมนตรีว่าการกระทรวงแรงงานเป็นประธานในพิธีเปิดอาคารสำนักงานจัดหางานจังหวัดนครปฐม(แห่งใหม่)โดยมีนางสาวบุณยวีร์ไขว้พันธุ์รองอธิบดีกรมการจัดหางานนายอธิสรรค์อินทร์ตรารองผู้ว่าราชการจังหวัดนครปฐมผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานจังหวัดนครปฐมร่วมต้อนรับพระธรรมวชิรานุวัตรเจ้าอาวาสวัดไร่ขิงเจ้าคณะภาค14เป็นประธานสงฆ์ณสำนักงานจัดหางานจังหวัดนครปฐมซึ่งตั้งอยู่เลขที่39หมู่6ตำบลดอนยายหอมอำเภอเมืองนครปฐมจังหวัดนครปฐม
นายสุชาติกล่าวว่ากระทรวงแรงงานตระหนักดีว่าภารกิจในการให้บริการประชาชนของสำนักงานจัดหางานจังหวัดเป็นภารกิจที่มีความสำคัญเป็นอย่างมากเนื่องจากต้องให้บริการแก่ประชาชนทุกกลุ่มเป้าหมายไม่ว่าจะเป็นผู้ว่างงานนักเรียนนักศึกษาผู้พ้นโทษผู้พิการผู้สูงอายุผู้ขาดโอกาสทางสังคมผู้ประกอบการที่ต้องการ หาคนทำงานแรงงานไทยที่ต้องการหางานทั้งในประทศไทยและต่างประเทศรวมถึงแรงงานต่างด้าวล้วนเป็นหน้าที่ที่ข้าราชการและเจ้าหน้าที่ต้องให้บริการอย่างเอาใจใส่ซึ่งบุคคลเหล่านี้คาดหวังมาแล้วว่าต้องได้งานได้อาชีพมีรายได้ที่มั่นคงและยั่งยืนสอดคล้องกับนโยบายของรัฐบาลภายใต้การนำของท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชา“เราจะไม่ทิ้งใครไว้ข้างหลัง”ซึ่งผมจะได้ผลักดันให้ประสบความสำเร็จในทุกกลุ่มเป้าหมาย
“กระทรวงแรงงานขอขอบคุณทุกฝ่ายที่มีส่วนร่วมและให้การสนับสนุนการดำเนินการก่อสร้างอาคารสำนักงานจัดหางานจังหวัดนครปฐมแห่งใหม่ในครั้งนี้จนสำเร็จลุล่วงได้วยดีผมขอกราบขอบพระคุณท่านพระครูโกวิทสุตการเจ้าอาวาสวัดโคกเขมาที่ได้เมตตาจัดหาฤกษ์ในการวางศิลาฤกษ์และเป็นประธานสงฆ์ให้ศีลสวดชัยมงคลคาถากราบขอบพระคุณท่านพระธรรมวชิรานุวัตรเจ้าอาวาสวัดไร่ขิงเจ้าคณะภาค14ที่ได้กรุณามาเป็นประธานสงฆ์ในพิธีเปิดอาคารสำนักงานจัดหางานจังหวัดนครปฐมแห่งใหม่นี้”นายสุชาติกล่าวท้ายสุด
สำหรับอาคารสำนักงานจัดหางานจังหวัดนครปฐมแห่งใหม่นี้กรมการจัดหางานได้รับจัดสรรงบลงทุนสิ่งก่อสร้างรายการอาคารสำนักงานจัดหางานจังหวัดนครปฐมแห่งใหม่ตั้งอยู่เลขที่39หมู่6ตำบลดอนยายหอมอำเภอเมืองนครปฐมจังหวัดนครปฐมบนที่ดินราชพัสดุจำนวน3ไร่เป็นอาคาร2ชั้นเพื่อให้บริการประชาชนทุกกลุ่มเป้าหมายทั้งภารกิจด้านการส่งเสริมการมีงานทำการควบคุมการทำงานของคนต่างด้าวการคุ้มครองคนหางานและงานสนับสนุนอื่นซึ่งนายสุชาติชมกลิ่นรัฐมนตรีว่าการกระทรวงแรงงานได้ให้เกียรติมาเป็นประธานประกอบพิธีวางศิลาฤกษ์เมื่อวันที่20กันยายน2564การก่อสร้างอาคารสำนักงานจัดหางานจังหวัดนครปฐมแล้วเสร็จสมบูรณ์และได้ย้ายที่ทำการมาปฏิบัติงานณอาคารแห่งนี้เมื่อวันที่16มกราคม2566พร้อมที่จะรองรับการให้บริการประชาชนทุกกลุ่มเป้าหมายที่มาติดต่อราชการต่อไป
+++++++++++++++++++
กองเผยแพร่และประชาสัมพันธ์
23มกราคม2566
วันจันทร์ที่ 23 มกราคม 2566
พม. ขับเคลื่อนการจัดทำสถาปัตยกรรมองค์กร รองรับการพัฒนาระบบดิจิทัลบริการประชาชนกลุ่มเป้าหมาย
พม. ขับเคลื่อนการจัดทำสถาปัตยกรรมองค์กร รองรับการพัฒนาระบบดิจิทัลบริการประชาชนกลุ่มเป้าหมาย
วันนี้ (23 ม.ค. 66) เวลา 13.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานการสัมมนาเปิดโครงการสถาปัตยกรรมองค์กร (Enterprise Architecture) ของกระทรวง พม. สำหรับผู้บริหาร หัวหน้าหน่วยงาน และบุคลากรกระทรวง พม. โดยมี ดร. สุพจน์ เธียรวุฒิ ผู้อำนวยการสำนักงานพัฒนารัฐบาลดิจิทัล (องค์การมหาชน) บรรยายพิเศษ หัวข้อ ยุทธศาสตร์รัฐบาลดิจิทัลกับความสำคัญของการพัฒนาสถาปัตยกรรมองค์กร ซึ่งเป็นการสัมมนาในรูปแบบ Onsite และ Online ณ ห้องประชาบดี ชั้น 19 กระทรวง พม. สะพานขาว ถนนกรุงเกษม กรุงเทพฯ
นายอนุกูล กล่าวว่า ด้วยกระทรวงการพัฒนาสังคมและความมั่นคงของมนุษย์ (พม.) มีวิสัยทัศน์องค์กรในการมุ่งเน้นให้ประชาชนเข้าถึงโอกาส และการคุ้มครองทางสังคม มีความมั่นคงในชีวิต โดยมีพันธกิจที่ต้องการยกระดับเป็นองค์กรดิจิทัล ดังนั้น การจัดทำสถาปัตยกรรมองค์กรจึงเป็นสิ่งสำคัญในการรองรับการพัฒนาระบบดิจิทัลเพื่อให้บริการแก่ประชาชน ซึ่งเป็นแนวคิดการบริหารจัดการองค์กรรูปแบบหนึ่งที่บูรณาการระบบเทคโนโลยีดิจิทัลเข้ากับกระบวนการทำงานอย่างเป็นระบบ โดยมีการเชื่อมโยงในส่วนของกระบวนการทำงาน ข้อมูลที่ใช้ในการปฏิบัติงาน ระบบงานสารสนเทศ รวมถึงโครงสร้างพื้นฐาน ที่รองรับกับความต้องการของผู้ที่เกี่ยวข้องทั้งปัจจุบันและอนาคต จนก่อให้เกิดแผนกลยุทธ์ด้านระบบเทคโนโลยีดิจิทัลทั้งระยะสั้นและระยะยาวสำหรับการผลักดันให้องค์กรดำเนินการตามนโยบายและวิทัศน์ขององค์กรที่กำหนดไว้ได้
นายอนุกูล กล่าวต่อไปว่า ทั้งนี้ กระทรวง พม. จึงร่วมกับ สำนักงานพัฒนารัฐบาลดิจิทัล (องค์การมหาชน) พัฒนาสถาปัตยกรรมองค์กร โดยว่าจ้างให้ที่ปรึกษา บริษัท เวสเทิร์น กรุ๊ป (ประเทศไทย) จำกัด เป็นที่ปรึกษาดำเนินโครงการสถาปัตยกรรมองค์กร (Enterprise Architecture) ของกระทรวง พม. เพื่อการจัดทำสถาปัตยกรรมองค์กรของกระทรวง พม. ให้ครอบคลุมทั้งสถาปัตยกรรมปัจจุบัน อนาคต และแบบพิมพ์เขียวสถาปัตยกรรมองค์กรในมุมมองด้านการดําเนินงานและมุมมองเชิงสถาปัตยกรรมองค์กรด้านอื่น ๆ ที่เกี่ยวข้อง และเพื่อการกำหนดแผนการดําเนินงาน (Roadmap) ที่ส่งผลต่อการบรรลุถึงสถานะในอนาคตของสถาปัตยกรรมองค์กร
นายอนุกูล กล่าวเพิ่มเติมว่า นอกจากนี้ เพื่อการจัดทำข้อเสนอเชิงนโยบายในการส่งเสริมและผลักดันกรอบการออกแบบสถาปัตยกรรมองค์กรไปสู่การขับเคลื่อนระบบเทคโนโลยีดิจิทัลของกระทรวง พม. สำหรับการนําไปใช้ในการออกแบบและพัฒนาบริการรัฐที่ตอบโจทย์การใช้งานของประชาชนมากที่สุด และแนวทางการบูรณาการร่วมกับหน่วยงานภาครัฐอื่น ๆ อีกทั้งเพื่อการเสริมสร้างความรู้ความเข้าใจด้านสถาปัตยกรรมองค์กรแก่บุคลากรของกระทรวง พม. อีกด้วย
#ช่วย24ชั่วโมง
#พม24ชม
#ข่าวพม
วันจันทร์ที่ 23 มกราคม 2566
23/01/2566
รัฐบาลเดินหน้าดูแลกลุ่มชาติพันธุ์ ขับเคลื่อนภายใต้แผนส่งเสริมการอยู่ร่วมกันภายใต้สังคมพหุวัฒนธรรม (พ.ศ. 2566 - 2570)
รัฐบาลเดินหน้าดูแลกลุ่มชาติพันธุ์ ขับเคลื่อนภายใต้แผนส่งเสริมการอยู่ร่วมกันภายใต้สังคมพหุวัฒนธรรม (พ.ศ. 2566 - 2570)
วันที่ 23 มกราคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ภายใต้ความเป็นสังคมพหุวัฒนธรรมของประเทศไทย ที่ประกอบไปด้วยกลุ่มคนในชาติที่มีความหลากหลายทางวัฒนธรรม ทั้งด้านศาสนาความเชื่อ ภาษา วิถีชีวิต และอัตลักษณ์ นอกจากนี้ยังมีความหลากหลายทางด้านชาติพันธุ์ ซึ่งในประเทศไทยมีกลุ่มชาติพันธุ์ทั้งสิ้น 60 กลุ่ม ประชากรมากกว่า 6 ล้านคน ครอบคลุม 67 จังหวัด ดังนั้น การส่งเสริมให้มีการยอมรับ เข้าใจ เคารพในความหลากหลายและให้เกียรติซึ่งกันและกัน จึงมีความสำคัญอย่างยิ่งที่จะนำไปสู่ความสมานฉันท์ และความมั่นคงของชาติ ซึ่งขณะนี้ สำนักงานสภาความมั่นคงแห่งชาติในฐานะหน่วยงานระดับนโยบายด้านความมั่นคง ได้ดำเนินการขับเคลื่อนแผนปฏิบัติการด้านการส่งเสริมการอยู่ร่วมกันภายใต้สังคมพหุวัฒนธรรมในประเทศไทย (พ.ศ. 2566 - 2570) เพื่อเป็นแนวทางการเสริมสร้างการอยู่ร่วมกันของคนทุกกลุ่มทั่วทั้งประเทศ โดยหัวใจของแผนฉบับนี้ คือ การส่งเสริมให้ทุกคนในชาติ ได้รับการการประกันสิทธิขั้นพื้นฐานและการพัฒนาศักยภาพ ที่สอดคล้องกับวิถีชีวิต วัฒนธรรม และภูมิปัญญาท้องถิ่น อย่างเสมอภาคและไม่เลือกปฏิบัติ มีการบริหารจัดการความหลากหลายภายใต้หลักสิทธิมนุษยชน ตลอดจนสนับสนุนให้ทุกภาคส่วนได้มีส่วนร่วม
ทั้งนี้ ในระยะแรกจะให้ความสำคัญกับกลุ่มชาติพันธุ์ ทั้งที่เป็นกลุ่มที่อาศัยอยู่บนพื้นที่สูง บนพื้นที่ราบ ในพื้นที่ป่า และกลุ่มที่อาศัยตามหมู่เกาะหรือชายฝั่ง รวมทั้งกลุ่มมลายูในพื้นที่จังหวัดชายแดนภาคใต้ โดยมีแนวทางหลัก คือ 1) เสริมสร้างให้เกิดการอยู่ร่วมกันในสังคมได้อย่างสันติสุข บนการเคารพและ ให้เกียรติซึ่งกันและกัน 2) เสริมสร้างการเรียนรู้และความเข้าในวิถีชีวิตและอัตลักษณ์ทางวัฒนธรรม ของแต่ละกลุ่ม 3) ส่งเสริมการพัฒนาศักยภาพด้านอาชีพให้กับทุกกลุ่ม รวมทั้งให้ความสาคญั กับบทบาทสตรีในการมีส่วนร่วมในการแก้ไขปัญหาและการพัฒนาในหมู่บ้านและ ชุมชนที่อยู่อาศัย และ 4)เน้นให้มีการบริหารจัดการที่ตอบสนองต่อบริบททางสังคมที่มีความหลากหลายทางวัฒนธรรมได้อย่างเข้าใจ ตลอดจนเสริมสร้างกลไกในการ บูรณาการงานของภาครัฐในทุกระดับ ตั้งแต่ระดับนโยบาย ระดับอำนวยการ และระดับการปฏิบัติ ทั้งส่วนกลางและในพื้นที่
นางสาวรัชดา กล่าวด้วยว่า แผนแผนปฏิบัติการด้านการส่งเสริมการอยู่ร่วมกันภายใต้สังคมพหุวัฒนธรรมในประเทศไทย (พ.ศ. 2566 - 2570) จะเป็นเครื่องมือสำคัญในการกำหนดทิศทางการขับเคลื่อนของทุกภาคส่วน เพื่อส่งเสริมให้คนทุกกลุ่มอยู่ร่วมกันภายใต้สังคมพหุวัฒนธรรมได้อย่างสันติสุข ให้ความสำคัญกับกลุ่มผู้เสียเปรียบในสังคมเพื่อลดอุปสรรคของกลุ่มจากการได้รับผลกระทบทางเศรษฐกิจ สังคม การศึกษา สาธารณสุข การเมืองกฎหมาย และวัฒนธรรมตลอดจนจากความเหลื่อมล้ำที่มีอยู่ในสังคม โดยจะได้เสริมสร้างให้มีหลักประกันด้านสิทธิความปลอดภัยตอบสนองความจำเป็นขั้นพื้นฐานให้ปลอดจากความกลัว อีกทั้งจะหนุนเสริมให้กลุ่มดังกล่าวเป็นส่วนหนึ่งในการสร้างความเข้มแข็งและพลังทางสังคมต่อไป
วันจันทร์ที่ 23 มกราคม 2566
พม. จับมือเครือข่าย ฝึกทักษะ สร้างอาชีพให้กลุ่มเปราะบาง พร้อมช่วยผู้สูงอายุปรับปรุง
พม. จับมือเครือข่าย ฝึกทักษะ สร้างอาชีพให้กลุ่มเปราะบาง พร้อมช่วยผู้สูงอายุปรับปรุง "บ้านสบายเพื่อยายตา"
เมื่อวันที่ 20 มกราคม 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก ณ วิทยาลัยสารพัดช่างพิษณุโลก เพื่อเยี่ยมให้กำลังใจและมอบความช่วยเหลือแก่นักศึกษาพิการของศูนย์บริการสนับสนุนนักเรียนนักศึกษาพิการ พร้อมทั้งเยี่ยมชมการดำเนินงานของศูนย์ฯ ซึ่งเป็นการบูรณาการความร่วมมือระหว่างกระทรวง พม. และกระทรวงศึกษาธิการ (ศธ.) เพื่อสร้างโอกาสในการประกอบอาชีพให้กับคนพิการ แม่เลี้ยงเดี่ยว และประชาชนผู้ต้องการประกอบอาชีพ รวมถึงร้านกาแฟที่เป็นสถานที่ฝึกอาชีพให้กับคนพิการ ผู้ด้อยโอกาส และกลุ่มเปราะบาง ที่ผ่านการอบรมหลักสูตรระยะสั้น และมีวิทยากรมืออาชีพเข้ามาฝึกสอนการเป็นบาริสต้าอีกด้วย นับเป็นโครงการที่เป็นเครื่องพิสูจน์ได้ว่ารัฐบาลไม่ทิ้งใครไว้ข้างหลัง และตอบโจทย์ทั้งการลดค่าครองชีพของพนักงานและสร้างทักษะ สร้างอาชีพให้แก่นักเรียนและประชาชนที่ต้องพึ่งตนเอง มีรายได้บนความยั่งยืน จะเป็นการเพิ่มศักดิ์ศรีความเป็นมนุษย์ ทั้งนี้ นับเป็นความร่วมมือกันแก้ไขปัญหาความยากจนที่ตอบโจทย์รัฐบาลระหว่างหน่วยงานท้องถิ่น กระทรวง พม. และ ศธ.
นายจุติ กล่าวเพิ่มเติมว่า นอกจากนี้ ตนได้เดินทางไปยังบ้านเลขที่ 98 หมู่ 5 ตำบลวังทอง อำเภอวังทอง จังหวัดพิษณุโลก เพื่อมอบบ้านโครงการปรับปรุงที่อยู่อาศัยสำหรับผู้สูงอายุซึ่งเป็นผู้มีรายได้น้อยและยากไร้ (บ้านสบายเพื่อยายตา) ให้กับนายเสน่ห์ มีมาก ผู้มีความกตัญญูต่อผู้ให้กำเนิดและแผ่นดินบ้านเกิด และมีความพยายาม ต่อสู้ชีวิต ไม่ย่อท้อกับปัญหาอุปสรรค นับว่าบ้านหลังนี้มีความโชคดีมากที่ได้รับงบประมาณสนับสนุนจากการเคหะแห่งชาติ (กคช.) และองค์การบริหารส่วนตำบลวังทองจากเงินกองทุนสวัสดิการชุมชนตำบลวังทอง (กองทุนวันละบาท) รวมถึงภาคธุรกิจเอกชนด้วย ซึ่งถือเป็นตัวอย่างที่ดีในการให้รางวัลกับสังคมสำหรับผู้มีความกตัญญูและสู้ชีวิต อีกทั้งเป็นสิ่งที่เราพยายามทำเพื่อลดความเหลื่อมล้ำในสังคม ทั้งนี้ ระยะเวลา 3 ปีที่ผ่านมา กระทรวง พม. ได้ช่วยซ่อมแซมบ้านผู้สูงอายุและคนพิการไปแล้ว 200,000 ครัวเรือน และในปี 2566 จะเข้าไปช่วยซ่อมแซมอีก 50,000 ครัวเรือน
#ช่วย24ชั่วโมง
#พม24ชม
#ข่าวพม
วันจันทร์ที่ 23 มกราคม 2566
23/01/2566
บสย. ใจป้ำ ค้ำ “โดนใจ” หนุนโชห่วยเติบโตยั่งยืน พร้อมขับเคลื่อนเศรษฐกิจชุมชน
บรรษัทประกันสินเชื่ออุตสาหกรรมขนาดย่อม (บสย.) เสริมแกร่งเศรษฐกิจฐานราก ยกระดับพัฒนาโชห่วย เติบโตยั่งยืน ผนึก เบอร์ลี่ ยุคเกอร์ และ ธนาคารพันธมิตร ร่วมปั้น “ร้านโดนใจ” หนุนเต็มสูบ ดอกเบี้ยถูก ค้ำนาน 10 ปี
​นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นางฐาปณี เตชะเจริญวิกุล กรรมการรองผู้จัดการใหญ่อาวุโส บริษัท เบอร์ลี่ ยุคเกอร์ จำกัด (มหาชน) ผู้พัฒนาโมเดลโชห่วย สู่ค้าปลีกยุคใหม่ “ร้านโดนใจ” และ เครือข่ายพันธมิตรทางการเงิน ธนาคารกรุงเทพ จำกัด (มหาชน) ธนาคารกรุงไทย จำกัด (มหาชน) และ ธนาคารออมสิน ประกาศความร่วมมือทางการเงิน ยกระดับธุรกิจร้านค้าปลีกและร้านโชห่วยชุมชน “ร้านโดนใจ” เสริมความเข้มแข็งเศรษฐกิจชุมชนและฐานรากของกลุ่มผู้ประกอบการรายย่อย ที่ต้องการมีกิจการเป็นของตัวเอง และผู้ประกอบการร้านโชห่วย ที่ต้องการยกระดับพัฒนาโมเดลสู่ร้านค้าปลีกสมัยใหม่ เสริมแกร่งกิจการสู่ความยั่งยืน ด้วยระบบบริหารจัดการหน้าร้าน หรือ POS ซึ่งเป็นระบบการจัดการ ช่วยเสริมประสิทธิภาพการขายหน้าร้าน และเครือข่ายซัพพลายเออร์
​ที่ผ่านมา บสย. ได้สนับสนุนค้ำประกันสินเชื่อ ผู้ประกอบการร้านค้าโชห่วยมากกว่า 70,000 ราย คิดเป็นวงเงินค้ำประกันสินเชื่อ กลุ่มกิจการค้าปลีกรวมกว่า 50,000 ล้านบาท มั่นใจว่าจะช่วยให้ร้านค้าโชห่วยใน Supply Chain ภายใต้โมเดล “ร้านโดนใจ” สามารถเข้าถึงสินเชื่อ โดยมี บสย. ค้ำประกัน มากกว่า 400 ร้านค้า พร้อมเพิ่มสภาพคล่องทางการเงิน ลดการพึ่งพาเงินทุนนอกระบบ ผ่าน 3 โครงการค้ำประกันสินเชื่อ ได้แก่
1. โครงการค้ำประกันสินเชื่ออัตราดอกเบี้ยถูก พ.ร.ก. สินเชื่อฟื้นฟู อัตราดอกเบี้ย และ ค่าธรรมเนียมค้ำประกัน บสย. ไม่เกิน 3% ต่อปี ใน 2 ปีแรก และ ดอกเบี้ย 5 ปีแรกเฉลี่ยไม่เกิน 5% ต่อปี
2. โครงการค้ำประกันสินเชื่อรายสถาบันการเงินระยะที่ 7 หรือ Bi 7 ค่าธรรมเนียมค้ำประกันสินเชื่อขั้นต่ำ 2% ต่อปี บสย. ค้ำประกันสูงสุด 10 ปี
3. โครงการค้ำประกันสินเชื่อค่าธรรมเนียมตามความเสี่ยง ที่จะช่วยให้ลูกค้ารับภาระค่าธรรมเนียมค้ำลดลงตามความเสี่ยง
​นอกจากนี้ บสย. ยังมีบริการให้คำปรึกษาทางการเงิน ผ่านศูนย์ที่ปรึกษาทางการเงิน SMEs (บสย. F.A.Center)เติมความรู้ทางการเงินและธุรกิจ แนะนำแนวทางการเข้าถึงสินเชื่อจากสถาบันการเงิน การปรับปรุงแผนธุรกิจ ปรับโครงสร้างหนี้ ลงทะเบียนผ่านช่องทาง LINE TCG First 24 ชั่วโมง
​นางฐาปณี กล่าวว่า แพลตฟอร์มร้านโดนใจ ผู้ประกอบการสามารถเลือกลงทุนและสินค้าที่จำหน่ายได้เอง โดยไม่ต้องแบ่งผลกำไรและใช้งบลงทุนไม่สูง จึงมั่นใจว่าจะช่วยเติมเต็มให้การพัฒนายกระดับร้านโชห่วยในประเทศไทยให้เติบโตได้ด้วยระบบการบริหารจัดการที่ดี สร้างระบบนิเวศธุรกิจตั้งแต่ผู้ประกอบการ คู้ค้าและซัพพลายเออร์เจ้าของสินค้าในอีโคซิสเท็มให้เติบโตอย่างยั่งยืน โดยตั้งเป้าหมายระยะยาวสู่ 30,000 ร้านค้าภายในปี 2570
วันจันทร์ที่ 23 มกราคม 2566
23/01/2566
โฆษกรัฐบาลเผยนายกฯ ชื่นชมความร่วมมือของทุกภาคส่วนที่ผลักดันนวัตกรรมด้านพลังงานที่เป็นมิตรต่อสิ่งแวดล้อม สอดรับกับนโยบายของรัฐบาลที่มุ่งก้าวสู่สังคมคาร์บอนต่ำ
โฆษกรัฐบาลเผยนายกฯ ชื่นชมความร่วมมือของทุกภาคส่วนที่ผลักดันนวัตกรรมด้านพลังงานที่เป็นมิตรต่อสิ่งแวดล้อม สอดรับกับนโยบายของรัฐบาลที่มุ่งก้าวสู่สังคมคาร์บอนต่ำ ช่วยกันแก้ไขปัญหาการเปลี่ยนแปลงสภาพภูมิอากาศ
วันที่ 23 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ภาคเอกชนไทยและภาคประชาสังคมร่วมมือกันคิดค้นแนวทางหามาตรการลดการใช้คาร์บอน พัฒนานวัตกรรมด้านพลังงานจากเทคโนโลยีคาร์บอนต่ำ สอดรับกับนโยบายของรัฐบาลที่มุ่งมั่นแก้ไขปัญหาการเปลี่ยนแปลงสภาพภูมิอากาศ
โฆษกประจำสำนักนายกรัฐมนตรีกล่าวว่า ด้วยความท้าทายด้านสิ่งแวดล้อมที่เป็นประเด็นปัญหาทั่วโลก รัฐบาลไทยให้ความสำคัญพิจารณาหาแนวทางเพื่อแก้ไขปัญหาและป้องกัน ซึ่งในปัจจุบันมีหน่วยงานทั้งภาครัฐและเอกชนคิดค้นแนวทางเพื่อร่วมแก้ไขปัญหา หนึ่งในฝีมือผู้ประกอบการไทยซึ่งคือความร่วมมือของบริษัท เจริญชัยหม้อแปลงไฟฟ้า จำกัด บริษัท อีโนวา อินทิเกรชั่น จำกัด และจุฬาลงกรณ์มหาวิทยาลัยที่ใช้นวัตกรรมเพื่อลดการใช้คาร์บอน คือการพัฒนาหม้อแปลงไฟฟ้าจาก Submersible Transformer Low Carbon ที่ใช้เทคโนโลยีคาร์บอนต่ำ ซึ่งได้ติดตั้งนำร่องในพื้นที่ของจุฬาลงกรณ์มหาวิทยาลัย รวมถึงในบริเวณสยามสแควร์ ด้วยแล้ว โดยนวัตกรรมหม้อแปลงไฟฟ้านี้ ได้รับรางวัลจากหน่วยงาน ได้แก่ จากกรมพัฒนาพลังงานทดแทนและอนุรักษ์พลังงาน รางวัลกระทรวงพลังงาน Energy Award รางวัลนวัตกรรมสินค้าสนับสนุนส่งเสริมสำนักงานนวัตกรรมแห่งชาติ NIA, สินค้า มอก. 384 และใบประกาศเกียรติคุณโครงการสนับสนุนกิจกรรมลดก๊าซเรือนกระจก กระทรวงทรัพยากรธรรมชาติและสิ่งแวดล้อม โดยองค์การบริหารจัดการก๊าซเรือนกระจก (องค์การมหาชน) (อบก.หรือ TGO )
นอกจากรางวัลที่การันตีความสำเร็จแล้ว รัฐบาลชื่นชมความคิดริเริ่ม นับเป็นนวันตกรรมที่เกิดจากความพยายามร่วมมือกันของภาคเอกชนและภาคประชาสังคมที่สอดคล้องกับนโยบายของรัฐบาลที่ต้องการเดินหน้าสร้างพันธมิตร และร่วมมือกับทุกภาคส่วนขับเคลื่อนการพัฒนานวัตกรรมด้านพลังงานที่เป็นมิตรต่อสิ่งแวดล้อม ก้าวสู่สังคมคาร์บอนต่ำ
“นายกรัฐมนตรีชื่นชมความร่วมมือของทุกภาคส่วนที่ร่วมมือกันส่งเสริมการใช้พลังงานสะอาด รวมถึงคิดค้นนวัตกรรมที่จะช่วยลดคาร์บอน ตามเป้าหมายสู่ความเป็นกลางทางคาร์บอน ภายในปี ค.ศ. 2050 และเป้าหมายการปล่อยก๊าซเรือนกระจกสุทธิเป็นศูนย์ภายในปี ค.ศ. 2065 โดยนายกรัฐมนตรีระบุว่า ปัญหาเรื่องสิ่งแวดล้อม และการเปลี่ยนแปลงของสภาพภูมิอากาศเป็นความท้าทายสำคัญ ที่ไม่เพียงแต่องค์กรภาครัฐที่ต้องดำเนินการแก้ไข แต่เป็นปัญหาของทุกคนในโลก ที่ต้องร่วมมือกัน ความพยายาม ความตระหนักรู้ และริเริ่มของทุกหน่วยงานทั้งเอกชน และประชาสังคมล้วนมีความหมาย เพื่อโลก และคนรุ่นต่อไป” นายอนุชาฯ กล่าว
วันจันทร์ที่ 23 มกราคม 2566
23/01/2566
​Govt to promote tourism soft power through 5Fs
​Govt to promote tourism soft power through 5Fs
January 23, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha instructed all concerned agencies to expedite promoting Thailand’s soft power through the implementation of “5Fs” which aims to showcase five major Thai cultures, namely, food, film, fashion, fighting, and festival, to international eyes.
Tourism Authority of Thailand (TAT), as leading tourism agency, responded to the Prime Minister’s policy to promote the country’s 5Fs in a tangible manner. With the target to reach 25 million tourists - visit by the end of this year, TAT has planned a number of events and festivals to attract both domestic and foreign tourists, some of which are as follows:
Food: The year 2023 will be designated as “Year of Thai Gastronomy”. Walking streets will be promoted and “Bangkok International Food Festival” will be organized.
Film: TAT will launch “Film City Tour Package” which enables tourists to visit locations of popular films and drama series
Fighting: Muay Thai will be underlined. “Amazing Muay Thai Festival 2023” will be held on February 6, 2023 at Rajabhakti Park, Hua Hin, Prachuab Kirikhan province. The event features “Wai Kru” ceremony of Muay Thai, and, with the expected 3,500 participants, will be listed in the Guinness World Records
Festival: “Visit Thailand Festival Limited Edition 2023” will be organized around mid-2023, which will showcase local traditions and culture, as well as local wisdoms, to the tourists. The event features 1-month lighting festival at the China Town during Chinese New Year, and Songkran celebration across the country, among others.
According to the Government Spokesperson, the Prime Minister emphasizes promotion of tourism through Thai identities, way of life, local wisdoms, arts and culture, which have great potential to be taken forward for future tourism activities. Aside from the beauty of tourist attractions, the 5Fs approach will reveal to the international tourists spectacular Thai culture and colorful festivities.
วันจันทร์ที่ 23 มกราคม 2566
23/01/2566
รัฐมนตรีช่วยว่าการกระทรวงการคลัง ลงพื้นที่ตรวจสอบรายการทรัพย์สินกระทรวงการคลัง โครงการบริหารและดำเนินกิจการระบบท่อส่งน้ำสายหลักในภาคตะวันออก
รมช.คลัง ลงพื้นที่โครงการท่อส่งน้ำหนองปลาไหล - หนองค้อ และโครงการท่อส่งน้ำหนองค้อ - แหลมฉบัง (ระยะที่ 2) ในโครงการบริหารและดำเนินกิจการระบบท่อส่งน้ำสายหลักในภาคตะวันออกของกรมธนารักษ์ กระทรวงการคลัง ในพื้นที่จังหวัดระยอง และจังหวัดชลบุรี
วันนี้ (23 มกราคม 2566) นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยว่า ได้เดินทางมาจังหวัดระยอง และจังหวัดชลบุรี ในโครงการบริหารและดำเนินกิจการระบบท่อส่งน้ำสายหลักในภาคตะวันออกของกรมธนารักษ์ กระทรวงการคลัง โดยลงพื้นที่โครงการท่อส่งน้ำหนองปลาไหล - หนองค้อ และโครงการท่อส่งน้ำหนองค้อ - แหลมฉบัง (ระยะที่ 2) ที่เดิมกรมธนารักษ์ได้ให้บริษัท East Water เป็นผู้บริหารจัดการโครงการไปพลางก่อน และต่อมาบริษัท วงษ์สยามก่อสร้าง จำกัด ได้สัญญาบริหารและดำเนินกิจการระบบท่อส่งน้ำสายหลักในภาคตะวันออก ตั้งแต่วันที่ 23 กันยายน 2565 จึงต้องมีการส่งมอบทรัพย์สินของกระทรวงการคลัง โดยกรมธนารักษ์ ในฐานะคู่สัญญาฝ่ายรัฐ เพื่อให้บริษัท วงษ์สยามก่อสร้าง จำกัด ไปดำเนินการตามสัญญาบริหารฯ
รัฐมนตรีช่วยว่าการกระทรวงการคลังกล่าวต่อว่า การลงพื้นที่ในวันนี้ มาเพื่อตรวจสอบรายการทรัพย์สินของกระทรวงการคลัง รวมถึงรับทราบปัญหา อุปสรรค และมอบแนวทางแก้ไข อำนวยความสะดวก เพื่อให้การ เปลี่ยนผ่านการส่งมอบทรัพย์สินของกระทรวงการคลัง ในส่วนของโครงการท่อส่งน้ำหนองปลาไหล - หนองค้อ และโครงการท่อส่งน้ำหนองค้อ - แหลมฉบัง (ระยะที่ 2) เป็นไปด้วยความเรียบร้อย สำหรับในส่วนของโครงการท่อส่งน้ำดอกกราย นั้น บริษัท East Water ยังคงดำเนินกิจการได้จนถึงวันที่ 31 ธันวาคม 2566 อันเป็นวันสิ้นสุดสัญญา
ทั้งนี้ นายจำเริญ โพธิยอด อธิบดีกรมธนารักษ์ กล่าวเพิ่มเติมต่อว่า ปัจจุบันกรมธนารักษ์ได้เตรียมความพร้อมเพื่อการส่งมอบทรัพย์สินของรัฐในส่วนของโครงการท่อส่งน้ำหนองปลาไหล – หนองค้อ และโครงการท่อส่งน้ำหนองค้อ – แหลมฉบัง (ระยะที่ 2) โดยกรมธนารักษ์ บริษัท East Water และบริษัท วงษ์สยามก่อสร้าง จำกัด ได้ร่วมกันดำเนินการสำรวจทรัพย์สินโครงการท่อส่งน้ำหนองปลาไหล – หนองค้อ และโครงการท่อส่งน้ำหนองค้อ – แหลมฉบัง (ระยะที่ 2) รวมทั้งได้มีการประชุมหารือร่วมกับกรมชลประทาน กรณีการขอสนับสนุนการใช้น้ำจากแหล่งน้ำของกรมชลประทานในการดำเนินโครงการบริหารและดำเนินกิจการระบบท่อส่งน้ำสายหลักในภาคตะวันออก เมื่อวันที่ 17 มกราคม 2566 และเพื่อรับทราบความก้าวหน้าและปัญหาอุปสรรคที่อาจเกิดขึ้นระหว่างการส่งมอบทรัพย์สิน ผู้บริหารของกระทรวงการคลัง บริษัท East Water และบริษัท วงษ์สยามก่อสร้าง จำกัด
จึงได้ลงพื้นที่ร่วมกันในครั้งนี้
วันอังคารที่ 3 มกราคม 2566
03/01/2566
​ครม.อนุมัติในหลักการร่างกฎกระทรวงการต่ออายุใบสำคัญในการขึ้นทะเบียนตำรับยา
​ครม.อนุมัติในหลักการร่างกฎกระทรวงการต่ออายุใบสำคัญในการขึ้นทะเบียนตำรับยา
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี วันที่ 3 ม.ค. 66 ได้อนุมัติในหลักการร่างกฎกระทรวงการต่ออายุใบสำคัญการขึ้นทะเบียนตำรับยา พ.ศ.... ตามที่กระทรวงสาธารณสุขเสนอ
โดยร่างกฎกระทรวงฉบับนี้ จะเป็นการกำหนดหลักเกณฑ์ วิธีการ และเงื่อนไขการขอต่ออายุและการอนุญาตให้ต่ออายุใบสำคัญการขึ้นทะเบียนตำรับยา เพื่อรองรับการสิ้นอายุใบสำคัญฯ เช่น ระยะเวลาการยื่นคำขอต่ออายุที่ผู้รับใบสำคัญฯ ต้องยื่นคำขอต่ออายุภายใน 1 ปี ก่อนวันที่ใบสำคัญฯ จะสิ้นอายุ กำหนดเอกสารหลักฐานในการยื่น ขั้นตอนและการดำเนินการของผู้อนุญาต และการให้ดำเนินการยื่นคำขอต่ออายุ ด้วยวิธีการทางอิเล็กทรอนิกส์เป็นหลัก เป็นต้น
น.ส.ไตรศุลี กล่าวว่า เดิมนั้น ใบสำคัญการขึ้นทะเบียนตำรับยาจะมีอายุตราบเท่าที่เจ้าของผลิตภัณฑ์ยังคงเป็นผู้ผลิตหรือนำหรือสั่งยาเข้ามาในราชอาณาจักร หากไม่ได้ดำเนินการดังกล่าวเป็นเวลา 2 ปี ให้ทะเบียนตำรับยานั้นเป็นอันยกเลิก แต่ปัจจุบันได้มีการแก้ไขอายุใบสำคัญฯ โดยพระราชบัญญัติ(พ.ร.บ.)ยา (ฉบับที่6) พ.ศ. 2562 ซึ่งกำหนดให้สิ้นอายุเมื่อครบ 7 ปี นับแต่วันที่ออกใบสำคัญฯ ส่วนใบสำคัญฯ ที่ออกให้ตาม พ.ร.บ.ยา พ.ศ. 2510 ให้ทยอยสิ้นอายุ ดังนี้ 1)ที่ออกก่อนวันที่ 1 ม.ค. 2540 ให้สิ้นอายุเมื่อครบ 5 ปี 2)ที่ออกระหว่างวันที่ 1 ม.ค. 2540-31ธ.ค. 2550 ให้สิ้นอายุเมื่อครบ 7 ปี และ 3) ที่ออกระหว่างวันที่ 1 ม.ค. 2551-ถึงวันที่ พ.ร.บ.ยา พ.ศ.2562 ใช้บังคับ ให้สิ้นอายุเมื่อครบ 9 ปี
จากผลของข้อกฎหมายดังกล่าว ทำให้มีใบสำคัญการขึ้นทะเบียนตำรับยาทยอยสิ้นอายุ เริ่มจากปี 2567 จะมีการสิ้นอายุ 4,135 ทะเบียนตำรับยา ปี 2569 มีจำนวน 4,875 ทะเบียนตำรับยา และ ปี 2571 มีจำนวน 6,626 ทะเบียนตำรับยา ดังนั้น การกำหนดหลักเกณฑ์ วิธีการ และเงื่อนไขการขอต่ออายุ ตามร่างกฎกระทรวงนี้จึงเป็นมาตรการควบคุมและดูแลยาที่จะนำไปใช้แก่มนุษย์หรือสัตว์ให้มีคุณภาพและปลอดภัย อันจะเป็นการคุ้มครองความปลอดภัยให้ประชาชนผู้ใช้ยา เพิ่มขีดความสามารถในการแข่งขันทางการค้าด้านยา รวมทั้งทำให้เกิดการปรับปรุงทะเบียนยาให้มีความทันสมัยตามหลักวิชาการอยู่เสมอ
วันอังคารที่ 3 มกราคม 2566
ปลัด พม. นำทีม เร่งเยียวยาครอบครัวสูญเสียบุตรหลานจากเหตุเพลิงไหม้ จ.พัทลุง ย้ำช่วยกันเฝ้าระวังเด็ก เยาวชน ลดความเสี่ยงเกิดเหตุไม่ปลอดภัย
ปลัด พม. นำทีม เร่งเยียวยาครอบครัวสูญเสียบุตรหลานจากเหตุเพลิงไหม้ จ.พัทลุง ย้ำช่วยกันเฝ้าระวังเด็ก เยาวชน ลดความเสี่ยงเกิดเหตุไม่ปลอดภัย
เมื่อวันที่ 30 ธันวาคม 2565 เกิดเหตุเพลิงไหม้บ้านหลังหนึ่งในพื้นที่ตำบลหนองธง อำเภอป่าบอน จังหวัดพัทลุง ทำให้มีผู้เสียชีวิต จำนวน 4 คน อายุ 11 - 20 ปี เป็นบุตรหลานเจ้าของบ้าน ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้สั่งการให้ผู้บริหารกระทรวง พม. และหน่วยงานทีม One Home พม. จังหวัดพัทลุง ลงพื้นที่เยี่ยมครอบครัวผู้สูญเสียเพื่อให้กำลังใจและความช่วยเหลือเยียวยาโดยด่วน
วันนี้ (31 ธ.ค. 65) 09.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ ลงพื้นที่จังหวัดพัทลุง ณ โรงเรียนบ้านเหมืองตะกั่ว ตำบลหนองธง อำเภอป่าบอน เพื่อร่วมพิธีมอบเงินมูลนิธิราชประชานุเคราะห์ โดยนายฉัตรชัย อุสาหะ รองผู้ว่าราชการจังหวัด รักษาราชการแทนผู้ว่าราชการจังหวัดพัทลุง ประธานมูลนิธิราชประชานุเคราะห์ประจำจังหวัดพัทลุง ให้กับครอบครัวผู้สูญเสีย พร้อมทั้งมอบเงินสงเคราะห์เด็กและครอบครัว อีกทั้งพบปะพูดคุยกับอาสาสมัครพัฒนาสังคมและความมั่นคงของมนุษย์ (อพม.) อำเภอป่าบอนและกองทุนสวัสดิการสังคมอำเภอป่าบอน จากนั้น เดินทางไปยังบ้านเกิดเหตุเพลิงไหม้ เพื่อเยี่ยมให้กำลังครอบครัวผู้สูญเสีย พร้อมมอบเครื่องอุปโภคบริโภคที่จำเป็น เพื่อบรรเทาความเดือดร้อนเฉพาะหน้า อีกทั้งติดตามการให้ความช่วยเหลือเยียวยาในระยะต่อไป โดยมี นางสาวซาราห์ บินเย๊าะ ที่ปรึกษาวิชาการพัฒนาสังคม และนางเตือนใจ คงสมบัติ รองอธิบดีกรมกิจการเด็กและเยาวชน ร่วมลงพื้นที่
นายอนุกูล กล่าวว่า วันนี้ กระทรวง พม. ตั้งใจมาให้กำลังใจครอบครัวผู้สูญเสีย เพราะว่าเป็นเหตุการณ์ที่ไม่คาดคิดที่เกิดขึ้นก่อนปีใหม่และมีบุตรหลานเสียชีวิตในครอบครัวเดียวกันถึง 4 ชีวิต ถือเป็นเรื่องความปลอดภัยในเด็ก ซึ่งเป็นอุบัติเหตุที่อาจเกิดขึ้นกับเด็กได้ตลอดเวลา และขอย้ำให้พี่น้องประชาชนได้มองเห็นถึงความเสี่ยงด้านความปลอดภัยในเด็ก ทั้งนี้ กระทรวง พม. จะร่วมมือกับหน่วยงานที่เกี่ยวข้องในระดับจังหวัด คอยดูแลครอบครัวตั้งแต่เรื่องที่อยู่อาศัย และเตรียมเยียวยาฟื้นฟูสภาพจิตใจให้เข้มแข็งจนสามารถกลับมาใช้ชีวิตปกติได้ โดยนักสังคมสงเคราะห์และนักจิตวิทยา อีกทั้งได้อาสาสมัครพัฒนาสังคมและความมั่นคงของมนุษย์ (อพม.) และคนในชุมชน เข้ามาร่วมให้กำลังกัน หลังจากนี้ เราจะดูว่าครอบครัวผู้สูญเสียต้องการให้ช่วยเหลือเรื่องอาชีพ หรือต้องปรับการช่วยเหลือเรื่องอะไรบ้าง เพื่อให้มีคุณภาพชีวิตที่ดีขึ้น นอกจากนี้ ได้เรียนกับรองผู้ว่าราชการจังหวัดพัทลุงว่า ถึงเวลาแล้วที่เราจะ Warning ผ่านคณะกรรมการคุ้มครองเด็กจังหวัด เพื่อป้องกันและแก้ไขปัญหาที่จะเกิดความเสี่ยงในเด็ก โดยเฉพาะเด็กและเยาวชนที่อยู่ในภาวะไม่ปลอดภัยทั้งในท้องถนนและบ้าน ซึ่งเป็นสิ่งที่จะย้อนไปถึงคณะกรรมการระดับชาติที่จะแก้ปัญหาเรื่องความปลอดภัยในเด็กต่อไป
วันอังคารที่ 3 มกราคม 2566
กทท. ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า และการให้บริการเรือลากจูงตามสถานการณ์ปัจจุบัน
...
นายเกรียงไกร ไชยศิริวงศ์สุข ผู้อำนวยการการท่าเรือแห่งประเทศไทย เปิดเผยว่า การท่าเรือแห่งประเทศไทย (กทท.) ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้าและการให้บริการเรือลากจูง ณ ท่าเรือกรุงเทพ และท่าเรือแหลมฉบัง ซึ่งจะมีผลตั้งแต่วันที่ 1 มกราคม 2566 เพื่อให้สอดคล้องกับสถานการณ์ปัจจุบัน
ทั้งนี้ กทท. จะทบทวนอัตราค่าธรรมเนียม ทุกวันที่ 1 ของเดือนมกราคม เมษายน กรกฎาคม และตุลาคมของทุกปี ซึ่งใช้ผลต่างของราคาน้ำมันดีเซลของบริษัท ปตท. จำกัด (มหาชน) ระหว่างราคาเฉลี่ยในระยะเวลา 3 เดือนที่ผ่านมาเปรียบเทียบกับราคาเฉลี่ยทั้งปีของปี พ.ศ. 2547 และจะปรับปรุงในกรณีที่ผลการคำนวณอัตราค่าธรรมเนียมมีการเปลี่ยนแปลงเกินกว่าร้อยละ 5
หากต้องการข้อมูลเพิ่มเติมสามารถสอบถามได้ที่แผนกวิเคราะห์ต้นทุน กองบัญชีงบประมาณ สำนักบัญชี ฝ่ายการเงินและบัญชี โทร. 0-2269-5620
วันอังคารที่ 3 มกราคม 2566
03/01/2566
ครม.ไฟเขียว! ของขวัญปีใหม่ 2566 แด่พี่น้องจังหวัดชายแดนใต้
ครม.ไฟเขียว! ของขวัญปีใหม่ 2566 แด่พี่น้องจังหวัดชายแดนใต้
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 3 มกราคม 2566 ว่า ครม.รับทราบของขวัญปีใหม่ 2566 ของคณะกรรมการยุทธศาสตร์ด้านการพัฒนาจังหวัดชายแดนภาคใต้ แบ่งเป็น 4 ด้าน ดังนี้
ด้านการพัฒนาที่สอดคล้องกับความต้องการของประชาชน ประกอบด้วย 1.สนับสนุนอาหาร วิตามินเสริม และบริการทางสุขภาพแม่และเด็ก เพื่อแก้ไขปัญหาภาวะโภชนาการต่ำของเด็กเล็กในพื้นที่จังหวัดชายแดนภาคใต้ และเพิ่มสุขภาวะของประชาชน จำนวน 46,819 คน 2.สนับสนุนอาหารกลางวันให้แก่โรงเรียนตาดีกา และโรงเรียนพระพุทธศาสนาวันอาทิตย์ ตามโครงการสร้างคนดีตามหลักการทางศาสนาที่ถูกต้อง เพื่อร่วมสืบสานและรักษาสังคมพหุวัฒนธรรมที่ดีงามของจังหวัดชายแดนภาคใต้ จำนวน 1,875 แห่ง รวม 171,324 คน 3.ส่งเสริมการเรียนรู้และพัฒนาทักษะการเรียนรู้ภาษาไทย ภาษามลายู ภาษาอาหรับ ภาษาจีน ภาษาอังกฤษและภาษาตุรเครีย แก่ประชาชนในพื้นที่จังหวัดชายแดนภาคใต้ เพื่อรองรับการประกอบอาชีพในอนาคต และการเตรียมภาษาให้กับนักศึกษาและผู้ที่ประสงค์จะไปศึกษาและทำงานทั้งในประเทศและต่างประเทศ รวมทั้งเชื่อมโยงพื้นที่จังหวัดชายแดนภาคใต้กับนานาชาติ โดยเฉพาะอย่างยิ่งโลกมุสลิมไม่น้อยกว่า 40,000 คน 4.แก้ไขปัญหาครัวเรือนยากจนที่ยั่งยืน 5 ด้าน (ฐานข้อมูล TPMAP) ไม่น้อยกว่า 1,200 ครัวเรือน
ด้านการส่งเสริมการมีส่วนร่วมของประชาชนทุกภาคส่วนในการพัฒนาจังหวัดชายแดนภาคใต้ ประกอบด้วย 1.สนับสนุนงบประมาณแก่ผู้นำท้องที่ (กำนัน ผู้ใหญ่บ้าน) เพื่อพัฒนาเศรษฐกิจฐานรากของหมู่บ้าน-ชุมชน ทุกหมู่บ้านในจังหวัดชายแดนภาคใต้ 2.ส่งเสริมและสนับสนุนการทำงานให้แก่องค์กรภาคประชาสังคมและภาคประชาชนในพื้นที่จังหวัดชายแดนภาคใต้ ไม่น้อยกว่า 200 องค์กร 3.จัดตั้งอุทยานเฉลิมพระเกียรติพระบาทสมเด็จพระวชิรเกล้าเจ้าอยู่หัว ฯ เนื่องในโอกาสทรงเจริญพระชนมพรรษา 72 พรรษา เทศบาลเมืองบ้านพรุ อำเภอหาดใหญ่ จังหวัดสงขลา
ด้านการผลักดันจังหวัดชายแดนภาคใต้ไปสู่ "มหานครแห่งอาหารและบริการฮาลาล สู่ ตลาดโลก" ประกอบด้วย 1.การเพิ่มจำนวนฐานแม่วัวพันธุ์พื้นเมือง รองรับการพัฒนาอุตสาหกรรมอาหารฮาลาลจังหวัดชายแดนภาคใต้ จำนวนไม่น้อยกว่า 50,000 ตัว 2.การเพิ่มจำนวนฐานแม่พันธุ์และพ่อพันธุ์แพะ รองรับการพัฒนาอุตสาหกรรมอาหารฮาลาลจังหวัดชายแดนภาคใต้ จำนวนไม่น้อยกว่า 20,000 ตัว 3.ขับเคลื่อนเมืองปูทะเลโลกแบบครบวงจร เพิ่มจำนวนลูกปูเพาะพันธุ์ได้เองในพื้นที่ ไม่น้อยกว่า 1ล้านตัว ครัวเรือน/กลุ่มอาชีพ มากกว่า 100 กลุ่ม และการท่องเที่ยวชุมชน 10 ขมชน 4.เพิ่มจำนวนพื้นที่เพาะปลูกพืชอาหารสัตว์ พืชพลังงานและผลไม้รองรับการพัฒนาภายใต้โครงการระเบียงเศรษฐกิจฮาลาลจังหวัดชายแดนภาคใต้ ไม่น้อยกว่า 50,000 ไร่
นางสาวรัชดา กล่าวด้วยว่า ด้านสุดท้าย คือ การเสริมสร้างพหุสังคมที่เข้มแข็ง ประกอบด้วย 1.การจัดวิ่งตามภูมิศาสตร์ "Amazean Jungle Trail Edition" 2.ปฏิทินประเพณีวัฒนธรรม 12 เดือน และ 3.การซ่อมแชมและบูรณะปฏิสังขรณ์วัดที่มีอายุเกิน 100 ปี โบราณสถาน ศาสนสถาน พิพิธภัณฑ์ เพื่อการเรียนรู้และเป็นแหล่งท่องเที่ยว
วันอังคารที่ 3 มกราคม 2566
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏภูเก็ต ประจำปี 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏภูเก็ต ประจำปี 2565
วันที่ 29 พฤศจิกายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคใต้ มหาวิทยาลัยราชภัฏภูเก็ต ประจำปี 2565 ณ หอประชุมมหาวชิราลงกรณ มหาวิทยาลัยราชภัฎสุราษฎร์ธานี เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จำนวน 1,539 คน เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จำนวน 1,446 คน ระดับปริญญาโท 40 คน และระดับปริญญาเอก 8 คน รวมทั้งสิ้น 3,033 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
วันอังคารที่ 3 มกราคม 2566
รัฐมนตรีว่าการกระทรวงวัฒนธรรม เป็นประธานกิจกรรมตักบาตรรับปีใหม่ เพื่อความเป็นสิริมงคล พุทธศักราช 2566
รัฐมนตรีว่าการกระทรวงวัฒนธรรม เป็นประธานกิจกรรมตักบาตรรับปีใหม่ เพื่อความเป็นสิริมงคล พุทธศักราช 2566
รัฐมนตรีว่าการกระทรวงวัฒนธรรม เป็นประธานกิจกรรมตักบาตรรับปีใหม่ เพื่อความเป็นสิริมงคล พุทธศักราช 2566
เมื่อเร็วๆ นี้ สมเด็จพระมหาธีราจารย์ เจ้าอาวาสวัดพระเชตุพนวิมลมังคลาราม กรรมการมหาเถรสมาคม เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยคู่สมรส เป็นประธานฝ่ายฆราวาส ในกิจกรรมตักบาตรรับปีใหม่ เพื่อความเป็นสิริมงคล พุทธศักราช 2566 โดยมี นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม นายประสพ เรียงเงิน ผู้อำนวยการสำนักงานศิลปวัฒนธรรมร่วมสมัย นายชัยพล สุขเอี่ยม อธิบดีกรมการศาสนา ผู้บริหารกระทรวงวัฒนธรรม แขกผู้มีเกียรติ และพุทธศาสนิกชนเข้าร่วม ณ วัดพระเชตุพนวิมลมังคลาราม กรุงเทพฯ
วันอังคารที่ 3 มกราคม 2566
03/01/2566
รัฐมนตรีว่าการกระทรวงยุติธรรม ชวนผู้ปกครอง พาลูกวัดไอคิวฟรี ที่สถาบันนิติวิทยาศาสตร์ เพื่อพัฒนาเด็กได้ถูกทาง ชี้ เยาวชนคืออนาคตของชาติ ควรให้ความสำคัญในการส่งเสริม
รัฐมนตรีว่าการกระทรวงยุติธรรม ชวนผู้ปกครอง พาลูกวัดไอคิวฟรี ที่สถาบันนิติวิทยาศาสตร์ เพื่อพัฒนาเด็กได้ถูกทาง ชี้ เยาวชนคืออนาคตของชาติ ควรให้ความสำคัญในการส่งเสริม เผย ทดสอบด้วยระบบมาตรฐาน-นักจิตวิทยาคลินิก รู้ทั้งวิธีคิด-ตัดสินใจ-การทำงาน
วันที่ 3 มกราคม 2566 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ในช่วงวันหยุดยาวเทศกาลปีใหม่ ตนขอเชิญชวนผู้ปกครองทุกท่าน พาบุตรหลานเข้าทดสอบวัดระดับเชาวน์ปัญญาเด็กและเยาวชน ตั้งแต่อายุ 6 - 16 ปี 11 เดือน ที่สถาบันนิติวิทยาศาสตร์ ซึ่ง พ.ต.ต.สุริยา สิงหกมล ผู้อำนวยการสถาบันนิติวิทยาศาสตร์ ได้จัดทดสอบให้ฟรี เพื่อเป็นของขวัญปีใหม่ให้กับประชาชน เพราะเข้าใจว่า ความสามารถและศักยภาพในเด็กแต่ละคนนั้น มีความแตกต่างกัน และการที่ผู้ปกครอง ครู รู้ถึงจุดเด่นรวมถึงข้อจำกัด ก็จะเป็นประโยชน์ ในการวางแผนส่งเสริมพัฒนาเด็กได้อย่างเหมาะสม
นายสมศักดิ์ กล่าวอีกว่า ประโยชน์ของการทดสอบวัดระดับเชาวน์ปัญญาเด็กและเยาวชน ก็เพื่อเป็นแนวทางในการส่งเสริมพัฒนา ด้วยแบบทดสอบที่เป็นมาตรฐาน Wechsler Intelligence Scale for Children Third Edition, WISC-III ซึ่งทดสอบโดยนักจิตวิทยาคลินิก ผู้มีใบประกอบโรคศิลปะ โดยจะช่วยให้ผู้ปกครอง ทราบถึงลักษณะเฉพาะตัวของเด็ก ทั้ง วิธีการคิดแก้ปัญหา การตัดสินใจ วิธีการทำงาน โดยการทดสอบนี้ ไม่มีค่าใช้จ่าย และไม่ต้องเสียเวลา สามารถโทรนัดวันเวลาได้เลย รวมถึงผลทดสอบ ก็สามารถโทรสอบถามได้ หลังผ่านการทดสอบไปแล้ว 7 วัน
“ปีที่ผ่านมา มีประชาชนให้ความสนใจน้อย มารับการทดสอบเพียง 46 ราย ผมจึงอยากเชิญชวนผู้ปกครองทุกท่าน พาลูกหลานมาทดสอบฟรี เพื่อเราจะได้รู้ว่า ควรพัฒนาลูกของเราอย่างไร โดยใช้เวลาทดสอบเพียง 3 ชั่วโมง ซึ่งเด็กเหล่านี้ถือว่าเป็นอนาคตของชาติในวันข้างหน้า ดังนั้น เราควรให้ความสำคัญในการพัฒนาเด็กให้ถูกทาง โดยผู้ที่สนใจ สามารถโทรนัดวันได้ตั้งแต่วันที่ 20 ธันวาคม 65 -3 มกราคม 66 ที่เบอร์ 02-142-3594, 02-142-3630 และเข้ารับทดสอบตั้งแต่วันที่ 2 มกราคม- 2 มีนาคม 66 “ รมว.ยุติธรรม กล่าว
วันอังคารที่ 3 มกราคม 2566
สธ. แจง ข้อมูลฉีดวัคซีน mRNA มาก เพิ่มความเสี่ยงติด "โควิด" ขาดความน่าเชื่อถือและใช้กับไทยไม่ได้เพราะบริบทแตกต่างกัน ย้ำฉีด 4 เข็มทุก 4 เดือน ลดโอกาสป่วยหนักหรือเสียชีวิต
กระทรวงสาธารณสุข แจง ข้อมูลวิจัยจากสหรัฐฯ เรื่องรับวัคซีน mRNA หลายครั้ง เพิ่มความเสี่ยงติด "โควิด" ยังขาดความน่าเชื่อถือ ยังไม่ถูกยอมรับให้เผยแพร่ ขาดการวิเคราะห์และสรุปข้อมูลที่เกี่ยวข้องด้านระบาดวิทยา
กระทรวงสาธารณสุข แจง ข้อมูลวิจัยจากสหรัฐฯ เรื่องรับวัคซีน mRNA หลายครั้ง เพิ่มความเสี่ยงติด "โควิด" ยังขาดความน่าเชื่อถือ ยังไม่ถูกยอมรับให้เผยแพร่ ขาดการวิเคราะห์และสรุปข้อมูลที่เกี่ยวข้องด้านระบาดวิทยา พฤติกรรมเสี่ยงและการป้องกันโรคที่มีผลต่อการติดเชื้อ ที่สำคัญไม่สามารถนำมาใช้กับประเทศไทยได้ เนื่องจากสถานการณ์และมาตรการต่างกัน ย้ำฉีดวัคซีนอย่างน้อย 4 เข็ม ห่างกัน 4 เดือน ช่วยเพิ่มความปลอดภัย ไม่ป่วยรุนแรงและเสียชีวิต
นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) ในฐานะประธานคณะกรรมการ MIU กระทรวงสาธารณสุข กล่าวถึงกรณีมีข่าวรายงานข้อมูลด้านวิทยาศาสตร์ระบุเรื่องการรับวัคซีน mRNA หลายครั้ง เพิ่มความเสี่ยงติดโรคโควิด 19 ซ้ำ ว่า จากการตรวจสอบพบว่าเป็นข้อมูลงานวิจัยของแผนกโรคติดเชื้อ คลีฟแลนด์คลินิก ประเทศสหรัฐอเมริกา ซึ่งยังไม่ได้รับการประเมินรับรองจากผู้เชี่ยวชาญก่อนการเผยแพร่ในวารสารวิชาการ และยังไม่ได้รับการยอมรับให้เผยแพร่ตามมาตรฐานวิชาการ ประเด็นที่พบเป็นเพียงการนำเสนอจากข้อมูลที่มีอยู่ ขาดการวิเคราะห์และสรุปข้อมูล โดยเฉพาะข้อมูลด้านระบาดวิทยาที่สำคัญ พฤติกรรมเสี่ยง พฤติกรรมการป้องกันโรค และประวัติการติดเชื้อร่วมกับการฉีดวัคซีน เนื่องจากการฉีดวัคซีนโควิด 19 เพียงอย่างเดียวไม่สามารถควบคุมการแพร่ระบาดของเชื้อหรือการติดเชื้อได้อย่างมีนัยสำคัญ สิ่งสำคัญคือ ต้องร่วมกับพฤติกรรมด้านสุขภาพที่ดีในการป้องกันโรค เช่น การสวมหน้ากากอนามัยในสถานที่สาธารณะหรือที่มีผู้คนแออัดจำนวนมาก การล้างมือ และการเว้นระยะห่าง ดังนั้น ผลงานวิจัยดังกล่าวจึงขาดความน่าเชื่อถืออย่างมาก
"ที่สำคัญ ข้อมูลงานวิจัยดังกล่าวไม่สามารถนำมาใช้กับประเทศไทยได้ เนื่องจากมีความแตกต่างกันในด้านสถานการณ์ มาตรการป้องกันควบคุมโรค ด้านระบาดวิทยา และพฤติกรรมสุขภาพของประชากร โดยสหรัฐอเมริกาไม่ได้เน้นมาตรการ เช่น การสวมหน้ากากอนามัย เหมือนประเทศไทย รวมถึงระบบการรักษาพยาบาล การควบคุมโรค และสายพันธุ์ของเชื้อที่ระบาดมีความแตกต่างกัน อีกทั้งผู้ที่ฉีดวัคซีนโควิด 19 เข็มกระตุ้นมากกว่า 3 เข็มในสหรัฐอเมริกา เป็นกลุ่มผู้มีพฤติกรรมเสี่ยงสูง จึงมีโอกาสติดเชื้อซ้ำได้มากกว่ากลุ่มที่ไม่ได้รับการฉีดเข็มกระตุ้น" นพ.รุ่งเรืองกล่าว
นพ.รุ่งเรืองกล่าวต่อว่า ผลการศึกษาดังกล่าวมีประโยชน์ในแง่สนับสนุนให้มีการศึกษาเพิ่มเติมเรื่องการฉีดวัคซีนโควิด 19 เข็มกระตุ้นอย่างรอบด้านมากขึ้น เพื่อเป็นข้อสรุปที่สำคัญในการฉีดวัคซีนเข็มกระตุ้น โดยเฉพาะในกลุ่มเสี่ยงที่เป็นผู้สูงอายุหรือมีโรคประจำตัว เช่น จำนวนเข็มกระตุ้นที่เหมาะสม ระยะห่างการฉีดเข็มกระตุ้นที่จะเกิดประโยชน์สูงสุด เช่นเดียวกับกรณีวัคซีนป้องกันโรคไข้หวัดใหญ่ที่ปัจจุบันแนะนำให้ฉีดกระตุ้นทุกปี โดยเฉพาะในกลุ่มเสี่ยง ผู้สูงอายุ ผู้มีโรคประจำตัว สตรีตั้งครรภ์และเด็ก ทั้งนี้ ข้อมูลทางวิชาการที่เป็นที่ยอมรับทั่วโลก คือ วัคซีนโควิด 19 เข็มกระตุ้นช่วยลดโอกาสการเจ็บป่วยรุนแรงและเสียชีวิตได้อย่างชัดเจน จึงขอเชิญชวนประชาชนให้ฉีดวัคซีนโควิด 19 ทั้งเข็มปกติและเข็มกระตุ้นรวมอย่างน้อย 4 เข็ม หากเข็มสุดท้ายนานเกิน 4 เดือน ต้องฉีดเข็มกระตุ้น ตามข้อแนะนำด้านวิชาการในปัจจุบันของประเทศไทย" นพ.รุ่งเรืองกล่าว
*********************3 มกราคม 2566
วันอังคารที่ 3 มกราคม 2566
รฟท. แจ้งเหตุคนร้ายลักลอบถอดเครื่องยึดเหนี่ยวรางรถไฟ (หมุดยึดรางรถไฟ)
ระหว่างสถานีชุมทางหาดใหญ่ - คลองแงะ
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคมแจ้งว่า เมื่อเวลา 08.55 น. วันที่ 3 มกราคม 2566 ได้รับแจ้งเหตุ มีคนร้ายได้ลักลอบถอดเครื่องยึดเหนี่ยวรางรถไฟ (หมุดยึดรางรถไฟ) บริเวณหลักกิโลเมตรที่ 942/12-15 ระหว่างสถานีชุมทางหาดใหญ่ -คลองแงะ อำเภอหาดใหญ่ จังหวัดสงขลา หลังเจ้าหน้าที่ฝ่ายการช่างโยธาฯ ระหว่างสถานีชุมทางหาดใหญ่ - คลองแงะได้ตรวจพบว่ามีอุปกรณ์รางซึ่งเป็นโค๊ชสกูร จำนวน 325 ตัว และจานรองรางไม้หมอนบนสะพาน จำนวน 5 อัน ถูกถอดไป จึงได้ประสานขอความร่วมมือไปยังเจ้าหน้าที่ฝ่ายความมั่นคง เพื่อเข้าตรวจสอบพื้นที่และสาเหตุที่เกิดขึ้น จากเหตุการณ์ดังกล่าวส่งผลกระทบให้ขบวนรถไม่สามารถวิ่งผ่านได้ รฟท.จึงได้ทำการปิดเส้นทางช่วงสถานีทางหาดใหญ่ -คลองแงะ เพื่อดำเนินการซ่อมแซมทางรถไฟ ตั้งแต่ช่วงเช้าที่ผ่านมา
สำหรับความคืบหน้าล่าสุด ขณะนี้เจ้าหน้าที่ได้ดำเนินการซ่อมแซมทางรถไฟที่ได้รับความเสียหาย รวมทั้งตรวจสอบสภาพทางให้มีความปลอดภัยสำหรับการเดินรถ เรียบร้อยแล้ว โดยพร้อมเปิดให้บริการเดินขบวนรถในเส้นทางสายใต้ ช่วงชุมทางหาดใหญ่ -คลองแงะ ได้ตามปกติ ในวันนี้ (3 มกราคม 2566) ตั้งแต่เวลา 12.15 น. เป็นต้นไป ขบวนรถที่ได้รับผลกระทบจากจุดเกิดเหตุ ซึ่งจะล่าช้ากว่ากำหนดเวลาการเดินทาง จำนวน 2 ขบวน ดังนี้
1. ขบวนรถพิเศษโดยสารที่ 948 (ปาดังเบซาร์ - ชุมทางหาดใหญ่)
​2. ขบวนรถด่วนพิเศษที่ 45 (ชุมทางหาดใหญ่ - ปาดังเบซาร์)
ทั้งนี้รฟท. ขออภัยในความไม่สะดวกมา ณ โอกาสนี้ โดยผู้โดยสารสามารถสอบถามรายละเอียดเพิ่มเติมได้ที่ สายด่วนลูกค้าสัมพันธ์ CALL CENTER 1690 ตลอด 24 ชั่วโมง
นายเอกรัช กล่าวเพิ่มเติมว่า ขอให้ประชาชนและผู้โดยสารให้ความมั่นใจในความปลอดภัย เนื่องจากที่ผ่านมา รฟท.ได้ร่วมกับฝ่ายความมั่นคง ในการเพิ่มระดับการรักษาความปลอดภัยและเฝ้าระวังอย่างเข้มงวด พร้อมทั้ง เดินหน้ากิจกรรมมวลชนสัมพันธ์กับชุมชนในพื้นที่ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่กำชับให้เจ้าหน้าที่ รฟท.ปฏิบัติหน้าที่โดยเน้นสร้างการมีส่วนร่วมจากชุมชนอย่างใกล้ชิด ด้วยการเปิดรับฟังความเห็นจากทุกภาคส่วน ซึ่งได้รับความร่วมมือเป็นอย่างดีจากพี่น้องประชาชน ผู้นำศาสนา และหน่วยงานท้องถิ่น ในการนำเสนอความเห็นเพื่อนำมาใช้ปรับแนวทางเดินรถในพื้นที่จังหวัดชายแดนภาคใต้ ให้มีความสะดวก รวดเร็ว ปลอดภัยต่อประชาชน และเพิ่มความเข้มข้นในการรักษาความปลอดภัยเส้นทางเดินรถภาคใต้จากสถานีชุมทางหาดใหญ่ -ปาดังเบซาร์ เพื่อสร้างความเชื่อมั่นให้แก่ประชาชนในการเดินทาง
วันอังคารที่ 3 มกราคม 2566
03/01/2566
​PM and spouse chair Buddhist ritual on occasion of New Year 2023
​PM and spouse chair Buddhist ritual on occasion of New Year 2023
January 3, 2023, at 07.30 hrs, at Bhakdi Bodin Building, Government House, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha and spouse presided over a Buddhist ritual and ceremony on occasion of the New Year 2023. Participating in the ceremony were deputy prime ministers, members of the cabinet, Prime Minister’s Secretary General, political officials, chiefs of offices in the Government House, Government House officials, and concerned staffs.
Upon arrival, the Prime Minister lit candle and incense sticks to pay homage to the Triple Gems. Following the chanting by 10 senior monks, he led all the participants to present the monks with the triple robes and offerings. The monks chanted to accept the offerings before the Prime Minister poured the water of dedication, received the blessing, and paid homage to the Triple Gems and the senior monks. Somdet Phra Maha Ratcha Mongkhol Muni of Wat Traimit Temple, then, sprinkled lustral water to end the ceremony.